Înscriere Ateliere Practice de Microproducție în Stomatologie Digitală

Societatea Antreprenorială Studențească a UMFCD și Centrul Interdisciplinar de Cercetare și Dezvoltare în Stomatologie (C.I.C.D.S.) anunță startul înscrierilor pentru Atelierele Practice de Microproducție în Stomatologie Digitală – Scanare și Printare 3D în cadrul Laboratorului de Tehnici Digitale în Stomatologie. Atelierele de Microproducție sunt realizate în cadrul Proiectului CNFIS-FDI-2003-F-0601 – „Dezvoltarea gândirii antreprenoriale prin inovare și creativitate ca răspuns la transformările tehnologice și digitale în sănătate – DigiMed”

Atelierele se vor desfășura conform următorului calendar:

Modulul 1 – atelierele 1-3 (perioada 17-19.07.2023, orele 08:00-14:00)
În cadrul acestui modul studenții vor identifica și realiza designul modelelor grafice în softuri specifice și vor realiza fișierele .gcode.

Modulul 2 – atelierele 4-6 (perioada 01-03.08.2023, orele 08:00-14:00)
În cadrul acestui modul studenții vor scana un set de dinți și vor identifica/realiza designul modelelor grafice.

Modulul 3 – atelierele 7-9 (perioada 18-20.09.2023, orele 08:00-14:00)
În cadrul acestui modul studenții vor printa seturile de dinți cu ajutorul imprimantelor 3D.

Modulul 4 – atelierele 10-12 (perioada 16-18.10.2023, orele 08:00-14:00)
În cadrul acestui modul studenții vor realiza seturi de dinți artificiali utilizați pentru confecționarea machetelor protezelor parțiale și totale.

În cadrul atelierelor sunt disponibile 60 de locuri, ce vor fi împărțite în 3 grupe a câte 20 de studenți. Fiecare grupă va parcurge 4 ateliere, câte unul în fiecare modul. Fiecare student are obligativitatea de a participa la toate cele patru ateliere, câte unul din cadrul fiecărui modul, conform calendarului de mai sus.

Activitățile Atelierelor de Microproducție se vor desfășura la sediul Laboratorului de Tehnici Digitale în Stomatologie din cadrul Centrului Interdisciplinar de Cercetare și Dezvoltare în Stomatologie (C.I.C.D.S) din Str. Thomas Masaryk, Nr. 19.

Pentru înscrierea în cadrul Atelierelor sunt eligibili studenții înmatriculați la Facultatea de Stomatologie sau la Facultatea de Moașe și Asistență Medicală, Specialitatea Tehnică Dentară, indiferent de anul de studiu. Participarea este GRATUITĂ.

Înscrierea se va face până la data de 12.07.2023 prin completarea următorului formular de înscriere:

https://forms.gle/cQjfUs5NcTykExEt7

Selecția participanților se realizează conform regulii primul venit, primul servit. Rezultatele înscrierilor se vor anunța în data de 14.07.2023.

Vă așteptăm să pășiți împreună cu noi către un viitor #digitalizat al stomatologiei!

Regulamentul de desfășurare a activităților în cadrul Atelierelor de Microproducție a fost aprobat în Consiliul de Administrație din data de 27.06.2023 și poate fi consultat accesând link-ul:

https://sas.old.umfcd.ro/wp-content/uploads/2023/06/Regulament-Ateliere-Microproductie.pdf

#stomatologie #digitala #umfcd #cicds #ltds #digitaldentistry #sasumfcd

Articolul Înscriere Ateliere Practice de Microproducție în Stomatologie Digitală apare prima dată în umfcd.